In neuhcoyotlacualli nohuiyan centlahcol xinachtli ihuan neuctli no tzopelic xoconeuctli ica tlaxcalli. Cequintin alemantecah quicuah tlatlahcatilnacatl no tlatetzauhtli ica tlaxcalli ipampa in tenihzaloni. Ocachi itechcopa 300 ahmo neneuhqui tlaxcalli iximachoni in ompa Alemania. In nican chanti miyac chontalneminih, oquitenematiliztoca huel miyac tlacualli itech occequin tlacatiyan. Italia itlacual quemeh in pizza ihuan pasta, in turquiatlacualli ihuan arabiatlacualli iuhqui in kebab, falafel cateh cencah cualli iuhtoc, ipan hueyaltepetl. Noyuhqui nican in chaneh tlacuah chinatlacualli ihuan greciatlacualli.